Sabubare kabar ngenani penemuan reca ing desa Ngrejo. Kahanan desa Ngrejo dadi luwih rame jalaran akeh warga kang kepengin nonton blegere reca kang mentas ditemokake iku mau kaya ngapa. Ing perangan liya kang elok saka temuan reca iki yaiku papane penemuan. Yen manut adate situs-situs kuna tinggalan saka jaman biyen ditemokake ing dhaerah cedhak pomahane pendhudhuk. Nanging beda klawan kang penemuan dumadi ing Ngrejo iki. Papan penemuan ora manggon ing cedhak pomahan warga nanging malah mapan ing tengah tengah alas kang ana ing dhaerah pegunungan. Lan siji-sijine akses menyang dhaerah penemuan mung bisa nggunakake motor trail utawa sepedhah motor sing wis dimodif dadi saemper motor trail.
